 PROIECT
GUVERNUL REPUBLICII MOLDOVA
HOTĂRÂRE nr.___
din ___________ 2026

pentru aprobarea Regulamentului de finanțare a sportului
de performanță conform criteriilor distincte de performanță

În temeiul art.36 alin. (2) din Legea nr. 110/2025 cu privire la educația fizică și sport (Monitorul Oficial al Republicii Moldova, 2025, nr.329-332, art.376), Guvernul HOTĂRĂȘTE:
1. Se aprobă Regulamentul de finanțare a sportului de performanță conform criteriilor distincte de performanță (se anexează).
2. Se abrogă Hotărârea Guvernului nr. 22/2023 pentru aprobarea Regulamentului cu privire la mecanismul de finanțare a sportului de performanță conform criteriilor distincte (Monitorul Oficial al Republicii Moldova, 2023, Nr. 31-34 art. 77), cu modificările ulterioare.
3. Contractele de finanțare de Ministerul Educației și Cercetării până la data intrării în vigoare a prezentei hotărâri se execută până la expirarea termenului și în condițiile în care au fost încheiate, cu respectarea prevederilor Legii nr. 110/2025 cu privire la educația fizică și sport.
4. Ministerul Educației și Cercetării va aduce în concordanță actele sale normative cu prezenta hotărâre în termen de 3 luni de la data intrării în vigoare a acesteia. 
5. Controlul asupra executării prezentei hotărâri se pune în sarcina Ministerului Educației și Cercetării. 
6. Prezenta hotărâre intră în vigoare la expirarea termenului de 1 lună de la data publicării în Monitorul Oficial al Republicii Moldova.











Anexă
Aprobat prin Hotărârea Guvernului nr.____/2026


REGULAMENT
de finanțare a sportului de performanță conform criteriilor distincte de performanță
I. DISPOZIȚII GENERALE
1. Regulamentul de finanțare a sportului de performanță conform criteriilor distincte de performanță (în continuare Regulament) stabilește scopul, obiectivele, principiile, criteriile de eligibilitate și conformitate, precum și mecanismul și procedura de acordare a finanțări federațiilor sportive naționale eligibile din mijloacele bugetului de stat, precum și  modul de administrare a mijloacelor financiare destinate finanțării complementare, de monitorizare, control și raportare a utilizării mijloacelor financiare alocate.
2.  Scopul prezentului Regulament este instituirea unui mecanism unitar, transparent, echitabil și bazat pe performanță pentru alocarea și distribuirea mijloacelor financiare de la bugetul de stat destinate finanțării activităților sportive desfășurate de structurile sportului eligibile din Republica Moldova.
3. Regulamentul contribuie la realizarea următoarelor obiective: 
3.1. consolidarea capacității instituționale și asigurarea dezvoltării durabile a structurilor sportului eligibile; 
3.2. instituirea unui mecanism de finanțare bazat pe criterii obiective, performanță, rezultate măsurabile și impact în dezvoltarea sportului de performanță; 
3.3. asigurarea utilizării eficiente, transparente, responsabile și orientate spre rezultate a mijloacelor financiare alocate din bugetul de stat; 
3.4. stimularea dezvoltării ramurilor de sport și extinderea bazei de selecție și pregătire a sportivilor, în vederea creșterii potențialului de performanță sportivă; 
3.5. susținerea participării sportivilor la competițiile sportive internaționale și stimularea obținerii performanțelor sportive de nivel internațional; 
3.6. asigurarea accesului echitabil, transparent și nediscriminatoriu al structurilor sportului eligibile la resursele financiare publice;
3.7. promovarea dezvoltării sportului pentru toți și creșterea gradului de participare a populației la activități sportive.
4. Finanțarea sportului de performanță în baza criteriilor distincte de performanță se realizează de către autoritatea centrală de specialitate în domeniul educației fizice și sportului, din mijloacele bugetului de stat, în limita alocațiilor bugetare aprobate anual în acest scop. 
5. Informațiile privind procedura de clasificare a federațiilor sportive naționale, stabilirea coeficientului de complexitate, depunerea și evaluarea dosarelor, rezultatele evaluării și alocarea mijloacelor financiare din bugetul de stat, efectuate în temeiul prezentului Regulament, constituie informații de interes public și se comunică în condițiile legii. 
6. Beneficiază de finanțare, în condițiile prezentului Regulament, structurile sportului prevăzute la art. 19 alin. (1) lit. b)–d) și f) din Legea nr. 110/2025 cu privire la educația fizică și sport, care au încheiat un acord de colaborare cu autoritatea publică centrală de specialitate (în continuare – autoritatea centrală de specialitate), în condițiile prevăzute de cadrul normativ.
7. Sunt eligibile pentru finanțare, în condițiile prezentului Regulament, federațiile sportive naționale care nu fac obiectul unei sancțiuni de retragere totală sau parțială a sprijinului financiar, aplicate de autoritatea centrală de specialitate în condițiile art. 57 alin. (4) din Legea nr. 110/2025 cu privire la educația fizică și sport, sau retragere a recunoașterii calității de structură sportive, pe durata producerii efectelor acesteia.
8. Comitetul Național Olimpic și Sportiv, Comitetul Paralimpic din Republica Moldova și Comitetul Național Deaflympic din Moldova beneficiază de finanțare în condițiile art. 43–45 din Legea nr. 110/2025 cu privire la educația fizică și sport și ale prezentului Regulament, fără a fi supuse criteriilor distincte de performanță și clasificării pe categorii prevăzute la pct. 16.
9. În sensul prezentului Regulament, se utilizează noțiunile definite în Legea nr.110/2025 cu privire la educația fizică și sport și Hotărârea Guvernului nr. 748/2025 cu privire la aprobarea Normelor financiare pentru activitatea sportivă.
10. Administrarea mijloacelor financiare destinate finanțării de către autoritatea publică centrală de specialitate în domeniul educației fizice și sportului se realizează cu respectarea principiilor legalității, transparenței, egalității de tratament, obiectivității, performanței, predictibilității bugetare, eficienței și responsabilității în utilizarea mijloacelor financiare publice.
11. Mijloacele financiare alocate structurilor sportului în temeiul prezentului Regulament se utilizează cu respectarea categoriilor de cheltuieli și a limitelor financiare prevăzute de Normele financiare pentru activitatea sportivă, aprobate prin Hotărârea Guvernului nr. 748/2025. 
II. CLASIFICAREA ȘI DISTRIBUIREA FINANȚĂRII
Secțiunea 1. Clasificarea federațiilor sportive
12. În sensul prezentului Regulament, clasificarea federațiilor sportive naționale se realizează în vederea aplicării criteriilor distincte de performanță prevăzute de prezentul Regulament, în funcție de specificul ramurii de sport și al probelor sportive administrate, nivelul de recunoaștere internațională a federației sportive internaționale la care acestea sunt afiliate, precum și de potențialul de dezvoltare și potențialul obținerii unor rezultate sportive la competițiile internaționale.
13. Clasificarea federațiilor sportive naționale pe categorii se aprobă de autoritatea centrală de specialitate pentru durata unui ciclu olimpic. Clasificarea se aprobă prin ordin, cu cel puțin 60 de zile înainte de începerea primului an bugetar al ciclului olimpic. 
14. Prin derogare de la prevederile pct. 13, pe durata unui ciclu olimpic, federațiile sportive naționale care îndeplinesc criteriile de eligibilitate prevăzute de prezentul Regulament solicită pentru clasificare în una din categorii, în următoarele cazuri: 
14.1. ramura de sport administrată de federația sportivă națională dobândește recunoașterea Comitetului Internațional Olimpic; 
14.2. este constituită și recunoscută o nouă federație sportivă națională, în condițiile cadrului normativ național; 
14.3. federația sportivă națională nu a fost clasificată anterior în niciuna din categoriile prevăzute de Regulament.
15. Cererea de clasificare se depune în termen de 30 de zile de la data survenirii situației prevăzute la subpct. 14.1. - 14.3. și se examinează în termen de 30 de zile de la depunere. 
16. În limitele prezentului Regulament, clasificarea federațiilor sportive se realizează în următoarele categorii: 
16.1. Categoria C1 - destinată federațiilor sportive naționale care administrează ramuri sportive incluse în programul jocurilor olimpice sau jocurilor paralimpice, cu un înalt nivel de dezvoltare la nivel național, bază de sportivi lărgită și potențial înalt de rezultate la competițiile internaționale;
16.2. Categoria C2 - destinată federațiilor sportive naționale care administrează ramuri de sport incluse în programul jocurilor olimpice sau jocurilor paralimpice, probe individuale aciclice; 
16.3. Categoria C3 - destinată federațiilor sportive naționale care administrează ramuri de sport incluse în programul jocurilor olimpice sau jocurilor paralimpice, probe individuale ciclice; 
16.4. Categoria C4 - destinată federațiilor sportive naționale care administrează ramuri de sport incluse în programul jocurilor olimpice sau jocurilor paralimpice, probe de jocuri sportive; 
16.5. Categoria C5 - destinată federațiilor sportive naționale care administrează ramuri de sport care nu sunt incluse în programul jocurilor olimpice și jocurilor paralimpice, dar sunt recunoscute de Comitetul Internațional Olimpic; 
16.6. Categoria C6 - destinată federațiilor sportive naționale care administrează ramuri de sport care nu sunt recunoscute de Comitetul Internațional Olimpic, dar sunt dezvoltate de federații internaționale care sunt membre în una din structurile recunoscute de acesta.
17. Clasificarea federațiilor sportive naționale în categoriile C1 - C5 se face cu condiția ca federațiile sportive internaționale care guvernează ramura de sport la care sunt afiliate, să fie recunoscute de Comitetul Internațional Olimpic. 
18. Federațiile sportive naționale care sunt afiliate la federațiile sportive internaționale care nu sunt recunoscute de Comitetul Internațional Olimpic se clasifică, în condițiile prezentului Regulament, la categoria C6.
19. La stabilirea punctajului federațiilor sportive naționale încadrate în categoriile C1-C5 nu se iau în calcul rezultatele obținute și activitatea desfășurată la probele sportive, ramurile de sport sau în cadrul federațiilor sportive internaționale nerecunoscute de Comitetul Internațional Olimpic.
20. Clasificarea aprobată în conformitate cu prevederile pct. 16 se publică pe pagina web oficială a autorității centrale de specialitate în termen de 10 zile lucrătoare de la aprobare și se publică anual până la data de 1 noiembrie.
21. Clasificarea în categoriile prevăzute la pct. 16 se efectuează doar pentru federațiile sportive naționale eligibile, conform prevederilor pct. 6-7.
22. Clasificarea federațiilor sportive naționale în categoria C1 se face în cazul îndeplinirii cumulative a următoarelor condiții: 
22.1. clasarea a cel puțin unui sportiv / echipe pe locurile 1-5 la una dintre ultimele două ediții ale Jocurilor Olimpice sau Jocurilor Paralimpice;
22.2. clasarea a cel puțin unui sportiv/echipe pe locurile 1-3 la categoria de vârstă seniori, la Campionatele Mondiale sau Campionatele Europene pe perioada ultimului ciclu olimpic;  
22.3. organizarea anuală a campionatelor naționale pentru toate categoriile de vârstă prevăzute de regulamentul federației internaționale la care este afiliată.
23. O federație sportivă națională poate fi clasificată într-o singură categorie prevăzută la pct. 16, nefiind admisă încadrarea concomitentă în mai multe categorii.
24. Federațiile sportive naționale care administrează ramuri de sport ce includ cel puțin o probă sportivă prevăzută în programul Jocurilor Olimpice sau al Jocurilor Paralimpice se clasifică în una dintre categoriile C1–C4.
 
Secțiunea 2. Mijloace financiare destinate finanțării
25. Mijloacele financiare destinate finanțării, în limitele bugetului aprobat anual, este dezagregat după cum urmează: 
	25.1. Categoria C1 - 44% din mijloacele financiare destinate finanțării; 
	25.2. Categoria C2 - 10% din mijloacele financiare destinate finanțării; 
	25.3. Categoria C3 - 7 % din mijloacele financiare destinate finanțării; 
	25.4. Categoria C4 - 10% din mijloacele financiare destinate finanțării;
	25.5. Categoria C5 - 6% din mijloacele financiare destinate finanțării;
25.6. Categoria C6 - 3% din mijloacele financiare destinate finanțării; 
25.7. Mijloacele financiare destinate finanțării complementare de către autoritatea publică centrală de specialitate – până la 20% din mijloacele financiare totale destinate finanțării.
26. Repartizarea procentuală a mijloacelor financiare conform clasificației prevăzute la pct. 25 se aplică indiferent de cuantumul mijloacelor financiare destinate finanțării aprobat anual.
27. Federațiile sportive naționale eligibile aplică pentru finanțare, în conformitate cu categoria din care fac parte, din contul și în limita mijloacelor financiare aprobate pentru fiecare categorie. 
28. Mijloacele financiare rămase neutilizate în cadrul unei categorii se transferă la mijloacele financiare destinate finanțării complementare.
29. Cuantumul finanțării acordate fiecărei federații sportive naționale se stabilește proporțional cu punctajul acumulat de aceasta în cadrul categoriei în care este clasificată, în conformitate cu formula de calcul prevăzută la pct.42. 
30. Informația privind cuantumul mijloacelor financiare repartizate pe fiecare categorie de clasificare se publică pe pagina web oficială a autorității centrale de specialitate odată cu anunțul de inițiere a procesului de depunere a dosarelor pentru obținerea finanțării.

Secțiunea 3. Distribuția financiară în categorii
31. Volumul mijloacelor financiare alocate fiecărei categorii se determină prin aplicarea ponderii procentuale aferente categoriei respective asupra mijloacelor financiare anuale destinate finanțării aprobat, conform formulei: 
CF = F  × Cp 
unde:
CF - volumul mijloacelor financiare alocate unei categorii;
F - mijloace financiare destinate finanțării;
Cp - ponderea procentuală alocată categoriei respective, conform distribuției bugetare prevăzute la pct. 25. 
32. În cadrul categoriilor prevăzute la subpct. 16.1–16.4, mijloacele financiare aprobate se repartizează pe următoarele componente: 
32.1. componenta minimă garantată - partea fixă a finanțării anuale acordată federațiilor sportive naționale eligibile care îndeplinesc criteriile de conformitate stabilite de prezentul Regulament, destinată asigurării funcționării de bază, consolidării capacității organizaționale, activităților de dezvoltare a ramurii și de extindere a bazei de selecție.
32.2. componenta variabilă - parte a finanțării anuale acordată în funcție de performanța și activitatea federației sportive naționale în dependență de categoria din care face parte, determinată pe baza punctajului total obținut conform anexei nr. 1 la prezentul Regulament și a coeficientului de complexitate aplicabil ramurii de sport.
33.  Federațiile sportive naționale eligibile clasificate în categoriile prevăzute la subpct. 16.1. - 16.4., care îndeplinesc criteriile de conformitate, beneficiază în părți egale, de componenta minimă garantată, care constituie 30% din volumul mijloacelor financiare alocate categoriei din care fac parte.
34. Componenta minimă garantată pentru fiecare federație sportivă națională eligibilă care îndeplinește criteriile de conformitate stabilite de prezentul Regulament se determină conform formulei: 
MGi = (CF ×  30%) / n
unde: 
MGi - cuantumul componentei minime garantate acordate fiecărei federații sportive naționale eligibile care îndeplinește criteriile de conformitate; 
CF - volumul mijloacelor financiare pe categorie; 
n - numărul de federații sportive naționale care îndeplinesc criteriile de conformitate în categorie.
35. Componenta variabilă a finanțării se determină în funcție de activitatea și performanța sportivă a federației sportive naționale și este constituită din următoarele subcomponente: 
35.1. componenta variabilă aferentă performanței sportive;  
35.2. componenta variabilă aferentă activității federației sportive naționale.
36. Repartizarea mijloacelor financiare aferente componentei variabile se realizează distinct pentru fiecare categorie prevăzută la pct. 16, prin aplicarea ponderilor procentuale stabilite în anexa nr. 2 la prezentul Regulament. 
37. Cuantumul componentei variabile a finanțării acordate unei federații sportive naționale, stabilit în limita mijloacelor financiare aprobate anual, nu poate depăși cu mai mult de 20% cuantumul componentei variabile aprobat pentru anul precedent și nu poate fi diminuat cu mai mult de 20% față de acesta, cu excepția următoarelor situații:
37.1. primul an de aplicare a prezentului Regulament;
37.2. federațiile sportive naționale care beneficiază pentru prima dată de finanțare din mijloacele financiare destinate finanțării;
37.3. schimbarea categoriei de clasificare a federației sportive naționale în condițiile pct. 14;
37.4. aplicarea sancțiunilor financiare prevăzute la pct. 91;
38. În vederea respectării limitelor prevăzute la pct. 37, autoritatea centrală de specialitate utilizează mijloacele financiare destinate finanțării complementare pentru acoperirea diferențelor rezultate din aplicarea limitelor de creștere și diminuare a componentei variabile a finanțării, în limita mijloacelor financiare disponibile în acest scop.
39. Cuantumul mijloacelor financiare pentru componenta variabilă, alocate unei federații sportive naționale care administrează exclusiv o ramură de sport pentru persoane cu dizabilități, nu poate depăși 50% din cuantumul mijloacelor financiare destinate finanțării din componenta variabilă a federației sportive naționale care administrează aceeași ramură de sport.
40. Mijloacele financiare rămase ca urmare a aplicării pct. 39 se includ în mijloacele financiare destinate finanțării complementare.
41. Federațiile sportive naționale clasificate în categoriile prevăzute la subpct. 16.1 - 16.4. beneficiază, pe durata ciclului olimpic pentru care au fost clasificate, de componenta minimă garantată, cu condiția respectării următoarelor criterii de conformitate: 
41.1. elaborează și implementează planuri și programe de pregătire a loturilor naționale; 
41.2. asigură înregistrarea datelor în sistemul informațional în domeniul sport;
41.3. respectă normele de afiliere a structurilor sportului naționale și mențin evidența membrilor;
41.4. dispun de o structură organizatorică conformă cu prevederile cadrului normativ;
41.5. publică anual pe pagina web oficială, bugetul aprobat, raportul de activitate și raportul financiar;
41.6. convoacă și desfășoară adunarea generală a membrilor cel puțin o dată pe an, în condițiile prevăzute de statut și de cadrul normativ aplicabil. 
42. Cuantumul mijloacelor financiare alocate unei federații sportive naționale eligibile se calculează conform formulei:
BFᵢ = MGᵢ + CVc × [ αc × (Aᵢ / ΣAc) + βc × ((Pᵢ × Kᵢ) / Σ(P × K)c) ]
unde:
BFᵢ - bugetul final al federației i;
MGᵢ - componenta minimă garantată acordată federației i;
CVc - componenta variabilă disponibilă în categoria c;
Aᵢ - punctajul de activitate al federației i;
Pᵢ - punctajul de performanță al federației i;
Kᵢ - coeficientul de complexitate al federației i;
αc - ponderea activității în categoria c;
βc - ponderea performanței în categoria c;
ΣAc - suma punctajelor de activitate ale tuturor federațiilor eligibile din categoria c;
Σ(P × K)c - suma produselor dintre punctajul de performanță și coeficientul de complexitate pentru toate federațiile eligibile din categoria c. Punctajele se calculează pentru perioada de referință. Perioada de referință reprezintă anul calendaristic care precedă anul bugetar pentru care se solicită finanțarea.
42.1. Pentru federațiile sportive naționale din categoria C5 - C6 și care nu îndeplinesc criteriile de conformitate, MGi = 0. 
42.2. Coeficientul de complexitate reprezintă indicatorul aplicat fiecărei federații sportive naționale, care reflectă complexitatea activității sportive desfășurate, determinată în funcție de numărul sportivilor participanți la campionatele naționale, numărul probelor sportive administrate, sistemul de calificare la competițiile internaționale, precum și tipul și specificul probelor sportive. 
Coeficientul de complexitate se stabilește pe perioada unui ciclu olimpic pentru fiecare federație sportivă națională, după următoarea formulă: 
ICᵢ = (P1ᵢ + P2ᵢ + P3ᵢ + P4ᵢ);     Kᵢ = 1 + IC 
unde: 
Ki - coeficientul de complexitate aplicabil federației sportive naționale i; 
ICi - indicele de complexitate al federației sportive naționale i;
P1ᵢ–P4ᵢ – punctajele aferente criteriilor de complexitate prevăzute la pct. 42.3.
42.3. Indicele de complexitate se calculează prin însumarea punctelor obținute din evaluarea conform tabelului
P1. Numărul sportivilor participanți la campionatele naționale	Punctaj
Până la 100	0.00
101 - 300	0.10
301 - 500	0.15
501 - 600	0.20
peste 600	0.25
P2. Numărul probelor de sport administrate	Punctaj
1	0.00
1 probă, masculin și feminin	0.08
2	0.12
2 probe, masculin și feminin	0.16
3 sau mai multe probe 	0.25
P3. Sistem de calificare la competiții internaționale 	Punctaj
Participare fără sistem de calificare 	0.00
Calificare prin barem simplu 	0.10
Calificare prin clasament/ranking	0.18
Calificare prin turnee de calificare 	0.25
Sistem de calificare complex (două sau mai multe criterii)	0.30
P4. Tipul și specificul probelor sportive 	Punctaj
Probă individual simplu	0.00
Probă individuală cu mai multe categorii de greutate, stiluri, aparate sau probe distincte	0.10
Probă individuală pe echipaje, perechi, dublu etc.	0.15
Joc sportiv, probe tehnice sau probe hipice etc.	0.20

43. Coeficientul de complexitate poate fi cel puțin 1 și cel mult 2. 
44. Coeficientul de complexitate este stabilit de autoritatea centrală de specialitate utilizând datele din sistemul informațional de management al datelor din sport.
45. Coeficientul de complexitate se publică simultan cu clasificarea federațiilor sportive naționale pe categorii, în conformitate cu prevederile pct. 20. 
III. PROCEDURA DE APLICARE ȘI EVALUARE 
Secțiunea 1. Procedura de aplicare 
46. Procesul de depunere a dosarelor pentru obținerea finanțării de la bugetul de stat (în continuare dosare) este desfășurat anual de autoritatea centrală de specialitate, conform următoarelor etape:
46.1. publicarea anunțului de inițiere de depunere a dosarelor; 
46.2. desfășurarea instruirilor cu privire la modalitate de depunere a dosarelor; 
46.3.  evaluarea eligibilității și conformității dosarelor; 
46.4. evaluarea dosarelor;
46.5. comunicarea rezultatelor; 
46.6. încheierea contractelor de finanțare.
47. Anunțul de inițiere pentru depunerea dosarelor se publică pe pagina web oficială a autorității centrale de specialitate, cu cel puțin 30 de zile înainte de termenul limită de depunere a dosarelor, și va conține următoarea informație: 
47.1. clasificarea federațiilor sportive naționale și coeficientul de complexitate atribuit federației; 
47.2. mijloacele financiare destinate finanțării dezagregate pe categorii; 
47.3. criterii de eligibilitate și de conformitate pentru federațiile sportive naționale; 
47.4. informații cu privire la sesiunile de instruire; 
47.5.  modul și procedura de depunere a dosarelor; 
47.6. termen limită de depunere a dosarelor;
47.7. termenul de evaluare și de comunicare a rezultatelor;
47.8. modul și termenul de contestare a rezultatelor evaluării.
48. Dosarul complet depus de federația sportivă națională eligibilă conține: 
48.1. cererea completată; 
48.2. formular completat cu informații cu privire la activitatea sportivă;
48.3. formular completat cu informații cu privire la performanța sportivă; 
48.4. documente justificative pentru îndeplinirea criteriilor de conformitate;
48.5. raportul de activitate și raportul financiar pentru anul precedent;
48.6. informațiile cu privire la sportivii înregistrați și structurile afiliate;
48.7. alte acte solicitate în anunțul privind lansarea apelului de finanțare.
49. Dosarele se depun în format electronic prin intermediul platformei de gestionare a dosarelor administrate de autoritatea centrală de specialitate sau, după caz, la adresa de poștă electronică indicată în anunțul de inițiere a procesului de depunere a dosarelor.
50. Dosarele depuse în afara termenului limită sau depuse de federațiile sportive naționale care nu corespund criteriilor de eligibilitate, nu sunt supuse evaluării. 
51. În cazul în care dosarul conține deficiențe formale sau documente incomplete, care pot fi remediate, autoritatea centrală de specialitate notifică federația sportivă națională în termen de cel mult 5 zile lucrătoare de la data-limită de depunere a dosarelor. Federația sportivă națională poate înlătura deficiențele în termen de 5 zile lucrătoare de la data notificării.
Secțiunea 2. Evaluarea dosarelor 
52. Evaluarea dosarelor depuse de federațiile sportive naționale se realizează de către o Comisie de evaluare, instituită prin ordinul conducătorului autorității centrale de specialitate.
53. Comisia de evaluare este compusă din 7 membri, dintre care 4 membri sunt desemnați din cadrul autorității centrale de specialitate și 3 membri sunt desemnați din afara acesteia, din rândul specialiștilor cu experiență profesională de cel puțin 3 ani în domeniul sportului, al managementului sportiv, inclusiv din cadrul comitetelor naționale sportive și al Centrului de pregătire a loturilor naționale. Membrii Comisiei sunt desemnați prin ordinul conducătorului autorității centrale de specialitate.
54. Nu poate deține calitatea de membru în Comisia de evaluare o persoană care deține o funcție în organele de conducere sau control al unei federații sportive naționale, sau se află în raporturi contractuale de muncă cu aceasta.
55. Activitatea membrilor Comisiei de evaluare nu este remunerată. 
56. Comisia de evaluare se constituie pentru durata unui an calendaristic și își desfășoară activitatea cu respectarea principiilor legalității, imparțialității, obiectivității, responsabilității, transparenței și nediscriminării. 
57. Membrii Comisiei de evaluare semnează declarația de imparțialitate și lipsă a conflictului de interese. 
58. În cazul în care un membru al Comisiei de evaluare se află într-o situație de conflict de interese în raport cu o federație sportivă națională solicitantă, acesta declară situația și se abține de la evaluarea dosarului federației sportive naționale respective. În acest caz, conducătorul autorității centrale de specialitate desemnează, prin ordin, un alt membru pentru evaluarea dosarului respectiv.
59. Comisia de evaluare verifică și validează: 
59.1. corespunderea federației sportive naționale la criteriile de eligibilitate; 
59.2. corespunderea federației sportive naționale la criteriile de conformitate; 
59.3. veridicitatea informațiilor și documentelor justificative prezentate în dosar;
59.4. rezultatele sportive și indicatorii de activitate utilizați la calcularea componentei variabile a finanțării; 
59.5. calculul și repartizarea mijloacelor financiare către federațiile sportive naționale, în conformitate cu prezentul Regulament.
60. Secretariatul Comisiei de evaluare este asigurat de către autoritatea centrală de specialitate. 
61. Lucrările și deciziile Comisiei de evaluare se consemnează într-un proces-verbal, semnat de toți membrii participanți la ședință. 
62. În baza procesului-verbal al Comisiei de evaluare, conducătorul autorității centrale de specialitate aprobă prin ordin repartizarea mijloacelor financiare către federațiile sportive naționale. 
63. Procesul-verbal al Comisiei de evaluare și ordinul privind repartizarea mijloacelor financiare, inclusiv punctajul obținut de fiecare federație sportivă națională în procesul de evaluare, se publică pe pagina web oficială a autorității centrale de specialitate în termen de 10 zile lucrătoare de la data aprobării ordinului.
64.  Publicarea rezultatelor evaluării include, pentru fiecare federație sportivă națională, punctajul de activitate, punctajul de performanță, coeficientul de complexitate și cuantumul mijloacelor financiare alocate. 
65. Rezultatele evaluării pot fi contestate la autoritatea centrală de specialitate în termen de 10 zile lucrătoare de la data comunicării. Contestația se soluționează prin decizie motivată a Comisiei de evaluare, în termen de 15 zile lucrătoare de la depunere.

Secțiunea 3. Încheierea contractelor de finanțare  
66. Federațiile sportive naționale  beneficiare de mijloace financiare de la bugetul de stat încheie cu autoritatea centrală de specialitate contract de finanțare, în limita cuantumului aprobat. 
67. Contractul de finanțare se încheie în baza modelului aprobat de autoritatea centrală de specialitate și cuprinde, dar nu se limitează la:
67.1. cuantumul finanțării; 
67.2. obiectivele și indicatorii de rezultat; 
67.3. devizul de cheltuieli;
67.4. drepturile, responsabilitățile și obligațiile părților; 
67.5. condiții și termeni de raportare;
67.6. mecanismele de monitorizare și verificare a utilizării mijloacelor financiare; 
67.7. cazurile de suspendare, recuperare și încetare a finanțării;
67.8. răspunderea contractuală și sancțiuni aplicabile.
68. Devizul de cheltuieli constituie parte integrantă a contractului de finanțare și se elaborează în conformitate cu prevederile pct. 11.
69. Mijloacele financiare se transferă în cel mult patru tranșe, în condițiile stabilite prin contractul de finanțare. Debursarea fiecărei tranșe ulterioare este condiționată de aprobarea raportului narativ și financiar aferent tranșei precedente și de prezentarea documentelor justificative privind utilizarea mijloacelor financiare.
70. Mijloacele financiare utilizate cu încălcarea prevederilor contractului de finanțare, cu nerespectarea cadrului normativ aplicabil sau care nu sunt probate prin documente justificative se recuperează integral, în condițiile legii și ale contractului de finanțare.
IV. MONITORIZARE, CONTROL ȘI RAPORTARE
71. Pe durata executării contractului de finanțare, autoritatea centrală de specialitate monitorizează utilizarea mijloacelor financiare și realizarea activităților finanțate, în conformitate cu prevederile contractului de finanțare.
72. Devizul de cheltuieli poate fi modificat pe parcursul executării contractului, la solicitarea motivată a beneficiarului și cu aprobarea prealabilă a autorității centrală de specialitate, în condițiile stabilite prin contractul de finanțare.
73. Mijloacele financiare alocate prin contractul de finanțare și rămase neutilizate la sfârșitul anului calendaristic se reportează pentru anul următor, în condițiile legii și ale contractului de finanțare, cu diminuarea corespunzătoare a cuantumului finanțării aprobate pentru anul respectiv.
74. Cuantumul mijloacelor financiare reportate se determină în baza evidenței contabile distincte a mijloacelor financiare alocate din bugetul de stat, a raportului financiar și a documentelor justificative prezentate de federația sportivă națională și se confirmă de către autoritatea centrală de specialitate, în condițiile stabilite în contractul de finanțare.
75. Utilizarea mijloacelor financiare reportate este permisă numai după încheierea unui nou contract de finanțare sau a unui act adițional, după caz. 
76. Beneficiarul prezintă raportul final narativ și raportul financiar în termenele prevăzute în contractul de finanțare, dar nu mai târziu de încheierea exercițiului bugetar. 
77. Autoritatea centrală de specialitate poate efectua verificări cu privire la modul de utilizare a mijloacelor financiare și desfășurare a activităților sportive prevăzute în contract, pe parcursul executării contractului și după finalizarea acestuia. 
78. Beneficiarul poartă responsabilitate pentru: 
78.1. veridicitatea informațiilor și documentelor prezentate;
78.2. utilizarea mijloacelor financiare în conformitate cu destinația aprobată prin contract; 
78.3. păstrarea documentelor justificative în termenele prevăzute de legislația națională. 
79. În cazul constatării unor nereguli privind utilizarea mijloacelor financiare sau executarea contractului de finanțare, autoritatea centrală de specialitate este în drept să:
79.1. solicite clarificări și prezentarea documentelor justificative suplimentare;
79.2. emită avertisment scris;
79.3. suspende transferul tranșelor de finanțare; 
79.4. reducă cuantumul finanțării;
79.5. suspende sau să rezilieze acordul de cooperare cu federația sportivă națională;
79.6. sesizeze autoritățile competente, în cazul în care faptele constatate întrunesc elementele unei infracțiuni.
80. Măsurile prevăzute la pct. 79 se aplică cu respectarea principiului proporționalității, ținând cont de natura și gravitatea încălcării, prejudiciul produs, conduită beneficiarului și măsurile întreprinse pentru remedierea voluntară a neregulilor constatate
81. Recuperarea totală sau parțială a mijloacelor financiare nu exonerează beneficiarul de răspunderea contravențională, civilă, disciplinară sau penală, după caz, în condițiile legii și ale contractului de finanțare.
82. Autoritatea centrală de specialitate publică anual, pe pagina web oficială, un raport de sinteză privind repartizarea, utilizarea și monitorizarea mijloacelor financiare acordate în temeiul prezentului Regulament.

V. MIJLOACELE FINANCIARE DESTINATE FINANȚĂRII COMPLEMENTARE
83. Mijloacele financiare destinate finanțării complementare reprezintă partea din mijloacele financiare anuale destinate finanțării:
83.1. Comitetului național olimpic și sportiv, Comitetului paralimpic și Comitetului deaflympic;
83.2. unor activități, competiții sau alte acțiuni sportive neprevăzute la data aprobării finanțării anuale, a căror necesitate a intervenit ulterior din motive obiective și care nu au putut fi incluse în planificarea inițială a finanțării.
84. Procedura de depunere, examinare și soluționare a cererilor de finanțare din mijloacele financiare destinate finanțării complementare, precum și modalitatea de comunicare și publicare a rezultatelor se aprobă de autoritatea publică centrală de specialitate, în conformitate cu prevederile prezentului Regulament. Procedura nu poate stabili criterii suplimentare privind eligibilitatea, destinația, prioritizarea ori cuantumul finanțării, altele decât cele prevăzute de prezentul Regulament.
85. Finanțarea Comitetului național olimpic și sportiv, Comitetului paralimpic și Comitetului deaflympic se efectuează din mijloacele financiare destinate finanțării complementare, în conformitate cu procedurile stabilite în regulamentul de administrare și repartizare a mijloacelor financiare, în limita a până la 4% din mijloacele financiare anuale destinate finanțării.
86. Solicitările de finanțare se analizează de către o comisie internă a autorității centrale de specialitate, în termen de cel mult 30 de zile de la depunere.
87. Finanțarea Comitetului național olimpic și sportiv, Comitetului paralimpic și Comitetului deaflympic se acordă pentru următoarele tipuri de activități: 
87.1. organizarea participării delegațiilor naționale la competiții internaționale;
87.2. reprezentarea Republicii Moldova în relația cu Comitetul Internațional Olimpic; 
87.3. organizarea evenimentelor tematice dedicate promovării sportului și mișcării olimpice. 
88. Mijloacele financiare destinate finanțării complementare pentru finanțarea federațiilor sportive naționale se distribuie pentru:
88.1. participarea la competiții sportive internaționale, etape de calificare sau alte activități sportive internaționale neprevăzute la data aprobării finanțării anuale; 
88.2. acoperirea cheltuielilor suplimentare generate de modificarea calendarelor competiționale, regulamentelor sau cerințelor stabilite de federațiile sportive internaționale; 
88.3. acoperirea diferențelor rezultate din aplicarea mecanismului de limitare a variației componentei variabile a finanțării, în condițiile pct. 38; 
88.4. alte cheltuieli excepționale, justificate și indispensabile pentru participarea sportivilor la competiții sportive internaționale sau pentru realizarea activităților finanțate, aprobate de autoritatea centrală de specialitate.
89. Deciziile privind alocarea mijloacelor financiare din mijloacele financiare destinate finanțării complementare, inclusiv cuantumul sumelor aprobate și beneficiarii acestora, se publică pe pagina web oficială a autorității centrale de specialitate în termen de 10 zile lucrătoare de la aprobare.
VI. SANCȚIUNI ȘI CONTESTARE
90. În cazul constatării prezentării unor documente false, furnizării unor informații neconforme realității, refuzului nejustificat de a prezenta documentele justificative sau utilizării mijloacelor financiare contrar destinației stabilite, autoritatea centrală de specialitate aplică, după caz, măsurile prevăzute de cadrul normativ aplicabil și de acordul de colaborare și contractul de finanțare și, în cazul existenței unor indicii privind încălcarea cadrului normativ, sesizează organele competente.
91. În funcție de natura neconformităților constatate, în limitele competențelor stabilite de cadrul normativ și ale prevederilor acordului de colaborare și contractului de finanțare, autoritatea centrală de specialitate întreprinde, după caz, următoarele acțiuni:
91.1. suspendarea transferului tranșelor de finanțare condiționate de îndeplinirea anumitor obligații;
91.2. verificarea și, după caz, corectarea punctajului și a cuantumului finanțării, în cazul în care informațiile neconforme realității au influențat rezultatele evaluării sau calcularea finanțării;
91.3. ajustarea cuantumului finanțării, în cazul constatării unor neconcordanțe care influențează punctajul sau calcularea finanțării, cu respectarea criteriilor și formulelor de calcul prevăzute de prezentul Regulament; 
91.4. recuperarea totală sau parțială a mijloacelor financiare utilizate contrar destinației stabilite, în condițiile cadrului normativ aplicabil și ale contractului de finanțare sau acordului de colaborare;
91.5. suspendarea sau încetarea raportului contractual, în condițiile cadrului normativ aplicabil și ale contractului de finanțare sau acordului de colaborare.
91.6. aplicarea altor măsuri prevăzute de cadrul normativ în vigoare și de contractul de finanțare sau acordul de colaborare, după caz.
92. Acțiunile prevăzute la pct. 91 se dispun, după caz, prin ordinul conducătorului autorității centrale de specialitate, în condițiile cadrului normativ aplicabil și ale contractului de finanțare sau acordului de colaborare, după caz.
93. Ordinul emis în aplicarea pct. 91 se comunică federației sportive naționale, în termen de 5 zile lucrătoare de la emitere, printr-o modalitate de comunicare care asigură confirmarea recepționării și se publică pe pagina web oficială a autorității centrale de specialitate în termen de 15 zile de la emitere.
94. Federațiile sportive naționale beneficiare de mijloace financiare de la bugetul de stat sunt supuse activităților de audit, control și verificare, în condițiile cadrului normativ aplicabil.
95. Actele administrative emise în aplicarea prezentului Regulament pot fi contestate în condițiile Codului administrativ al Republicii Moldova nr. 116/2018.
Anexa nr. 1 
la Regulamentul de finanțare a sportului de performanță conform criteriilor distincte de performanță

Tabelul 1. Sistem punctaj pentru activitatea federației sportive naționale pe teritoriul Republicii Moldova, categoria C1-C6
Nr. crt.	Activități	Puncte profesionale	Puncte profesionale acumulate	Obligativitatea activității
1.        Organizarea și desfășurarea competițiilor sportive naționale și internaționale
1.1	Campionatul Mondial	60	 	Opțional
1.2.	Campionatul European	50	 	Opțional
1.3.	Cupa Mondială, cu participarea a cel puțin 12 țări (aprobat de federația internațională)	40	 	Opțional
1.4.	Cupa Europeană, cu participarea a cel puțin 6 țări (aprobat de federația internațională)	20	 	Opțional
1.5.	Campionatul Țărilor Balcanice	10	 	Opțional
1.6.	Campionatul Mondial Universitar	9	 	Opțional
1.7.	Turneul internațional oficial (sub egida federației sportive internaționale) cu participarea a cel puțin 12 țări	20	 	Opțional
1.8.	Campionatul Republicii Moldova (probe ciclice și aciclice) la fiecare categorie de vârstă 	4	 	Obligatoriu
1.9	Campionatul Republicii Moldova (jocuri sportive - etape) la fiecare categorie de vârstă 	2		Obligatoriu
1.10.	Organizarea evenimentului „Gala anuală a federației”	2	 	Opțional
1.11.	Turneu Republican cu participarea a cel puțin 6/10 echipe (coordonat și avizat de federație)	0,50/1		Opțional
1.12.	Organizarea și desfășurarea pe teritoriul Republicii Moldova a cantonamentelor internaționale cu participarea a 6/10 țări	1/2		Opțional 
				
2.        Activități de formare profesională din cadrul federației sportive naționale
2.1.	Cursuri, stagii, ateliere și alte forme prevăzute de actele normative privind antrenoratul, arbitrajul sportiv, psihologia sportului de performanță și medicina sportivă:
2.1.1.	la nivel național;	0,25	 	Obligatoriu
2.1.2.	la nivel internațional 	0,50	 	Opțional
3.        Activități științifico-metodice, comunitare etc. evaluate/avizate/aprobate
3.1.	Activități desfășurate în vederea prevenirii și combaterii dopajului în sport	3	 	Obligatoriu
3.2.	Activități desfășurate în vederea promovării diplomației sportive	1		Opțional
3.3.	Activități organizatorice de popularizare a ramurei sportive 	1		Opțional
3.4.	Activități organizatorice de combatere a corupției în sport și match-fixing 	4		Opțional
3.5.	Activități comunitare de promovare a sportivilor cu C.E.S și dizabilități locomotorii.  	2		Obligatoriu
3.6.	Organizarea competițiilor sportive între instituții de învățământ școlar, profesional tehnic, universitar (per competiție)	3		Opțional
3.7. 	Bunuri primite cu titlu de donație din partea federației internaționale de profil (echipament și inventar sportiv) care nu pot face obiectul comercializării, în valoare de 100 mii lei. 	1		Opțional


Tabelul 2. Sistem punctaj pentru componenta variabilă de performanță din categoria C1

	Nr. crt.
	Denumirea competițiilor
	Locul obținut

	
	
	1
	2
	3
	4
	5
	6
	7
	8
	9
	10
	11
	12
	13
	14
	15
	16
	După locul 16

	
	
	Puncte

	1.
	Jocurile Olimpice/Paralimpice
	35
	30
	25
	20
	19
	17
	15
	11
	10
	9
	8
	7
	6
	5
	4
	3
	2

	2.
	Jocurile Europene
	15
	13
	12
	10
	9
	7
	6
	5
	4
	3
	2
	1
	-
	-
	-
	-
	-

	3.
	Campionatul Mondial (în funcție de perioada desfășurării)

	
	3.1. seniori
	25
	20
	15
	12
	10
	8
	7
	6
	5
	4
	3
	2
	0,5
	0,5
	0,5
	0,5
	-

	
	3.2. tineret (până la U-23)
	15
	13
	10
	7
	6
	5
	3
	2
	1
	0,5
	-
	-
	-
	-
	-
	-
	-

	
	3.3. juniori/cadeți (până la U-18)
	10
	8
	6
	5
	4
	3
	1
	-
	-
	-
	-
	-
	-
	-
	-
	-
	-

	4.
	Campionatul European (în funcție de perioada desfășurării)

	
	4.1. seniori
	15
	13
	12
	10
	8
	6
	5
	4
	3
	2
	1
	0,5
	-
	-
	-
	-
	-

	
	4.2. tineret (până la U-23)
	10
	8
	7
	6
	5
	4
	3
	2
	-
	-
	-
	-
	-
	-
	-
	-
	-

	
	4.3. juniori/cadeți (până la U-18)
	5
	4
	2
	2
	1
	0,5
	-
	-
	-
	-
	-
	-
	-
	-
	-
	-
	-

	5.
	Jocurile Mondiale Universitare
	14
	12
	11
	9
	7
	4
	3
	
	
	
	
	
	
	
	
	
	

	6.
	Sportivii/sportivele care intră în Top 100 al clasificației mondiale
	20
	19
	18
	17
	16
	15
	14
	13
	12
	11
	10
	9
	8
	7
	6
	5
	2

	7.
	Jocurile Olimpice de Tineret, F.O.T.E., Jocurile Paralimpice   europene de tineret
	15
	13
	12
	8
	7
	5
	4
	2
	-
	-
	-
	-
	-
	-
	-
	-
	-

	8.
	Campionatul Mondial Universitar
	10
	8
	6
	5
	4
	-
	-
	-
	-
	-
	-
	-
	-
	-
	-
	-
	-

	9.
	Competiții internaționale ce oferă rating mondial pe seniori 
	3
	2
	1
	-
	-
	-
	-
	-
	-
	-
	-
	-
	-
	-
	-
	-
	-

	10



	Campionatul Balcanic

	
	10.1. seniori
	1
	0,7
	0,5
	-
	-
	-
	-
	-
	-
	-
	-
	-
	-
	-
	-
	-
	-

	
	10.2. tineret (până la U-23)
	0,7
	0,5
	0,25
	-
	-
	-
	-
	-
	-
	-
	-
	-
	-
	-
	-
	-
	-

	
	10.3. juniori/cadeți (până la U-18)
	0,5
	0,25
	0,25
	-
	-
	
	-
	-
	-
	-
	-
	-
	-
	-
	-
	-
	-

	 *Punctajele obținute pentru Jocurile Olimpice/Paralimpice, Jocurile Olimpice de tineret și Jocurile Europene vor fi aplicate pentru perioada ciclului de patru ani până la ediția următoare a jocurilor respective.


          
                                                                                                  
Tabelul 3.Sistem punctaj pentru componenta variabilă de performanță din categoria C2 - C3
Nr. crt.	Denumirea competițiilor	Locul obținut
		1	2	3	4	5	6	7	8	9	10	11	12	13	14	15	16	După locul 16
		Puncte
1.	Jocurile Olimpice/Paralimpice1	35	30	25	20	19	17	15	11	10	9	8	7	6	5	4	3	2
2.	Jocurile Europene	15	13	12	10	9	7	6	5	4	3	2	1	-	-	-	-	-
3.	Campionatul Mondial (în funcție de perioada desfășurării)
	3.1. seniori	25	20	15	12	10	8	7	6	5	4	3	2	0,5	0,5	0,5	0,5	
	3.2. tineret (până la U-23)	15	13	10	7	6	5	3	2	1	0,5	-	-	-	-	-	-	-
	3.3. juniori/cadeți (până la U-18)	10	8	6	5	4	3	1	-	-	-	-	-	-	-	-	-	-
4.	Campionatul European (în funcție de perioada desfășurării)
	4.1. seniori	15	13	12	10	8	6	5	4	3	2	1	0,5	-	-	-	-	-
	4.2. tineret (până la U-23)	10	8	7	6	5	4	3	2	-	-	-	-	-	-	-	-	-
	4.3. juniori/cadeți (până la U-18)	5	4	2	2	1	0,5	-	-	-	-	-	-	-	-	-	-	-
5.	Jocurile Mondiale Universitare	14	12	11	9	7	4	3	-	-	-	-	-	-	-	-	-	-
6.	Sportivii/sportivele care intră în Top 100 al clasificației mondiale	20	19	18	17	16	15	14	13	12	11	10	9	8	7	6	5	2
7.	Jocurile Olimpice de Tineret, F.O.T.E., Jocurile Paralimpice europene de tineret	15	13	12	8	7	5	4	2	-	-	-	-	-	-	-	-	-
8.	Campionatul Mondial Universitar	10	8	6	5	4	-	-	-	-	-	-	-	-	-	-	-	-
9.	Competiții internaționale ce oferă rating mondial pe seniori 	3	2	1	-	-	-	-	-	-	-	-	-	-	-	-	-	-
10	Campionatul Balcanic
	10.1. seniori	1	0,7	0,5	-	-	-	-	-	-	-	-	-	-	-	-	-	-
	10.2. tineret (până la U-23)	0,7	0,5	0,25	-	-	-	-	-	-	-	-	-	-	-	-	-	-
	10.3. juniori/cadeți (până la U-18)	0,5	0,25	0,25	-	-	-	-	-	-	-	-	-	-	-	-	-	-
 * Punctajele obținute pentru competițiile care se organizează după o anumită ciclicitate vor fi aplicate pentru perioada ciclului până la ediția următoare competiției respective.



Tabelul 4.Sistem punctaj pentru componenta variabilă de performanță din categoria C4
Nr. crt.	Denumirea competițiilor	Locul obținut
		1-3	4-8	9-12	13-16	17-32	Calificare la turneul final		  Grupa II valorică	  1             2           3		Grupa III valorică	   1            2           3	  
		Puncte
1.	Jocurile Olimpice/Paralimpice*	100	95	90	85	80	75	-	-	-	-	-	
2.	Jocurile Europene*	80	75	70	65	60	55	-	-	-	-	-	-
3.	Campionatul Mondial* (în funcție de perioada desfășurării)	
	3.1. seniori	90	85	80	75	70	65	60	55	50	45	40	35
	3.2. tineret (până la U-23)	70	65	60	55	50	45	40	35	30	25	20	15
	3.3. juniori/cadeți (până la U-18)	65	60	55	50	45	40	35	30	25	20	15	10
4.	Campionatul European*  (în funcție de perioada desfășurării)	
	4.1. seniori	75	70	65	60	55	50	45	40	35	30	25	20
	4.2. tineret (până la U-23)	65	60	55	50	45	40	35	30	25	20	15	10
	4.3. juniori/cadeți (până la U-18)	60	55	50	45	40	35	30	25	20	15	10	5
5.	Jocurile Mondiale* Universitare	75	70	65	60	-	-	-	-	-	-	-	-
6.	Campionatul Mondial Universitar	70	65	60	50	-	-	-	-	-	-	-	-
7.	Jocurile Olimpice de Tineret, F.O.T.E., Jocurile Paralimpice europene de tineret*	65	60	55	50	-	-	-	-	-	-	-	-
8.	Echipa clasată în ratingul mondial**	90	85	80	75	65	-	-	-	-	-	-	-
9.	Turneu european sau mondial intercluburi sau internațiuni	65	60	55	50	45	40	35	30	25	20	15	10
10.	Campionatul Balcanic, Campionatul țărilor mici	
	10.1. seniori	40	35	-	-	-	-	-	-	-	-	-	-
	10.2. tineret (până la U-23)	35	30	-	-	-	-	-	-	-	-	-	-
	10.3. juniori/cadeți (până la U-18)	30	25	-	-	-	-	-	-	-	-	-	-		
11.	Competiție internațională ce oferă rating european sau mondial	20	15	10	5	-	-	-	-	-	-	-	-
*Punctajele obținute pentru competițiile care se organizează după o anumită ciclicitate vor fi aplicate pentru perioada ciclului până la ediția următoare competiției respective.	**Clasarea echipei pe unul dintre locurile 33–100 ale clasamentului mondial i se atribuie 50 de puncte. 


             
Tabelul 5. Sistem punctaj pentru componenta variabilă de performanță din categoria C5
Nr. crt.	Denumirea competițiilor	Locul obținut
		1	2	3	4	5	6	7	8	9	10	11	12	13	14	15	16
		Puncte
1.	Jocurile Mondiale, Jocurile Europene*	35	30	25	20	19	17	15	11	10	9	8	7	6	5	4	3
2.	Campionatul Mondial (în funcție de perioada desfășurării)
	2.1.  seniori	15	14	13	12	11	10	9	8	7	6	5	4	3	2	1	-
	2.2. tineret (până la U-23)	9	8	7	6	5	4	3	2	-	-	-	-	-	-	-	-
	2.3.  juniori/cadeți (până la U-18)	7	6	5	4	3	2	1	0,5	-	-	-	-	-	-	-	-
3.	Campionatul European (în funcție de perioada desfășurării)
	3.1.  seniori	13	12	11	10	9	8	7	6	-	-	-	-	-	-	-	-
	3.2.  tineret (până la U-23)	7	6	5	4	3	-	-	-	-	-	-	-	-	-	-	-
	3.3.  juniori/cadeți (până la U-18)	5	4	3	2	1											
4.	Jocurile Mondiale Universitare, 	Campionatul Mondial Universitar	10	9	8	7	6	-	-	-	-	-	-	-	-	-	-	-
5.	Campionatul Țărilor Balcanice, Campionatul țărilor mici sau etapa zonală a Campionatului European
	5.1.  seniori	3	2	1	-	-	-	-	-	-	-	-	-	-	-	-	-
	5.2. tineret (până la U-23)	2	1	0,75	-	-	-	-	-	-	-	-	-	-	-	-	-
	5.3.  juniori/cadeți (până la U-18)	1	0,75	0,5	-	-	-	-	-	-	-	-	-	-	-	-	-
* Punctajele obținute pentru competițiile care se organizează după o anumită ciclicitate vor fi aplicate pentru perioada ciclului până la ediția următoare competiției respective.	NB:Pentru ramurile de sport din categoria jocurilor sportive, punctajul prevăzut în prezentul tabel se multiplică cu următorii coeficienți:	a) 5 (cinci) – pentru prima ligă valorică;	b) 4 (patru) – pentru a doua ligă valorică;	c) 3 (trei) – pentru a treia ligă valorică. 




	      Anexa nr. 2
la Regulamentul de finanțare a sportului de performanță conform criteriilor distincte de performanță

Distribuția mijloacelor financiare în baza coeficientului procentual în cadrul componentei variabile, pe categorie 
	C.B.
	Categoria
	Coeficient procentual de activitate (αc) 
	Coeficient procentual de performanță (βc) 

	C1
	Federații sportive naționale care administrează ramuri sportive incluse în programul jocurilor olimpice sau jocurilor paralimpice, cu un înalt nivel de dezvoltare la nivel național, bază de sportivi lărgită și potențial înalt de rezultate la competițiile internaționale
	30%
	70%

	C2
	Federații sportive naționale care administrează ramuri de sport incluse în programul jocurilor olimpice sau jocurilor paralimpice, probe individuale aciclice
	50%
	50%

	C3
	Federații sportive naționale care administrează ramuri de sport incluse în programul jocurilor olimpice sau jocurilor paralimpice, probe individuale ciclice
	50% 
	50%

	C4
	Federații sportive naționale care administrează ramuri de sport incluse în programul jocurilor olimpice sau jocurilor paralimpice, probe de jocuri sportive
	60% 
	40%

	C5
	Federații sportive naționale care administrează ramuri de sport care nu sunt incluse în programul jocurilor olimpice și jocurilor paralimpice, dar sunt recunoscute de comitetul internațional olimpic;
	50% 
	50%

	C6
	Federații sportive naționale care administrează ramuri de sport care nu sunt recunoscute de Comitetul Internațional Olimpic, dar sunt dezvoltate de federații internaționale care sunt membre în una din structurile recunoscute de acesta
	100% 
	0%



